এই লেখাটা পর্যালোচনার জন্য জমা দেয়ার পর জানতে পারলাম, পালাটানার অবিক্রিত সেই ৯৮ মেগাওয়াটও বাংলাদেশের কাছে বিক্রির পাঁয়তারা চলছে। আর পরীক্ষিত বন্ধুদের এহেন প্রস্তাব নিশ্চয়ই আমরা লুফে নেব? বিদ্যুৎ এমন একটা জিনিস যেটা জমিয়ে রাখা যায় না। একটি জেনারেটর একবার ঘুরা শুরু করলে তার উৎপাদন ক্ষমতার পুরোটাই উৎপাদন করবে। যদি সেটা ব্যবহৃত না হয় তাহলে এটা অপচয় হতে থাকবে। পালাটানার এখন সেই অবস্থা। কেউ কিনে নিলে তাদের লাভ, না কিনলে পরোক্ষ ক্ষতি। সুতরাং এমন বেকায়দা অবস্থা থেকে আমরাই তাদেরকে পরিত্রান দিতে পারি। বন্ধুত্বের মূল্য বলে একটা কথা আছে না? প্রয়োজন হলে সাড়ে ৮ টাকায় সেই বিদ্যুৎ আমরা কিনে নেব, তবুও বন্ধুর ক্ষতি হতে দেব না। এটাই প্রকৃত বন্ধুত্বের সংজ্ঞা।